ባለፈው ሰንበት በተካሄዱ የዓለም የቴኒስ ዴቪስ-ካፕ የቡድን ግጥሚያዎች ከብዙ በጥቂቱ ሰርቢያ በአርጄንቲና 2-3 ስትረታ ስፓኝ ፈረንሣይን 4-1፤ ሩሢያ ብራዚልን 3-2፤ ክሮኤሺያ ደቡብ አፍሪቃን 4-1 አሸንፈዋል፤ አውስትራሊያና ስዊስ ደግሞ 2-2 ተለያይተዋል። ሌላው ሊቱዋኒያ ውስጥ ሲካሄድ የቆየው የቅርጫት ኳስ የአውሮፓ ሻምፒዮና ደግሞ ትናንት ባለፈው የውድድር ወቅት አሸናፊ በስፓኝ ቀጣይ ድል ተጠናቋል። ስፓኝ እንደገና ለዚህ ክብር የበቃችው ፈረንሣይን 98-85 በማሸነፍ ነው። ሩሢያ የውድድሩ ሶሥተኛ ስትሆን አራተኛዋ ደግሞ ማንም ያልጠበቃት ማቄዶኒያ ናት። የሚቀጥለው የአውሮፓ ሻምፒዮና ከሁለት ዓመታት በኋላ ስሎቫኪያ ውስጥ ይካሄዳል።
